Document ID: 32002D0337

Odločba Komisije
z dne 25. aprila 2002
o spremembi Odločbe 94/278/ES o uvozu medu
(notificirano pod dokumentarno številko K(2002)1523)
(Besedilo velja za EGP)
(2002/337/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino znotraj Skupnosti ter uvoz v Skupnost proizvodov, za katere ne veljajo navedene zahteve, predpisane v posebnih pravilih Skupnosti iz Priloge A(I) k Direktivi 89/662/EGS in, glede patogenov, Direktive 90/425/EGS [1], kakor je bila nazadnje spremenjena z Odločbo Komisije 1999/724/ES [2], ter zlasti člena 10(2)(c) Direktive,
ob upoštevanju naslednjega:
(1) Odločba Komisije 94/278/ES z dne 18. marca 1994 o sestavi seznama tretjih držav, iz katerih države članice dovolijo uvoz nekaterih proizvodov ob upoštevanju Direktive Sveta 92/118/EGS [3], kakor je bila nazadnje spremenjena z Odločbo 2001/700/ES [4], navaja tretje države, iz katerih države članice dovolijo uvoz medu.
(2) Tanzanija je Komisiji dala potrebna jamstva glede spremljanja škodljivih snovi in kontaminentov, zajetih v Direktivi Sveta 96/23/ES z dne 29. aprila 1996 o ukrepih za spremljanje škodljivih snovi in škodljivih ostankov v živih živalih in živalskih proizvodih ter o razveljavitvi Direktiv 85/358/EGS in 86/469/EGS in Odločb 89/187/EGS in 91/664/EGS [5], ter je dobila začasno odobritev na podlagi Odločbe Komisije 2000/159/ES z dne 8. februarja 2000 o začasni odobritvi načrtov tretjih držav glede ostankov v skladu z Direktivo Sveta 96/23/ES [6], kakor je bila nazadnje spremenjena z Odločbo 336/2002/ES [7]. Tanzanijo je torej treba vključiti v seznam Priloge k Odločbi 94/278/ES.
(3) Kot rezultat Odločbe Komisije 2002/69/ES z dne 30. januarja 2002 o nekaterih zaščitnih ukrepih glede proizvodov živalskega porekla, uvoženih iz Kitajske [8], je treba Kitajsko črtati s seznama v Prilogi k Odločbi 94/278/ES.
(4) Odločbo 94/278/EC je torej treba ustrezno spremeniti.
(5) Ukrepi, predpisani v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 94/278/ES se spremeni v skladu s Prilogo k tej odločbi.
Člen 2
Ta direktiva je naslovljena na države članice.
V Bruslju, 25. aprila 2002

Labels: 3
17
5